18.12.2025 
Në përgjigje të kërkesës suaj, protokolluar pranë Kolegjit të Posaçëm të Apelimit me nr. 1111 prot., datë 11.12.2025, ju bëjmë me dije si vijon.                                   
Lidhur me kërkesën tuaj për vënie në dispozicion të vendimit që i përket çështjes (JR) nr. 52/2021, datë 09.09.2021, për subjektin e rivlerësimit ***, ju informojmë se, Kolegji i Posaçëm i Apelimit, ka shpallur vendimin nr. 55, datë 11.11.2024.
Bazuar në nenin 25, pika 1 të rregullores “Për veprimtarinë e Kolegjit të Posaçëm të Apelimit të Gjykatës Kushtetuese”, e ndryshuar, parashikohet se Vendimi përfundimtar shpallet në përfundim të shqyrtimit gjyqësor duke u shoqëruar me një arsyetim të përmbledhur, kurse arsyetimi i plotë dhe zbardhja e tij bëhet brenda 60 ditëve, nga data e shpalljes. Ky afat mund të shtyhet vetëm në raste përjashtimore dhe vetëm për shkak të pamundësisë absolute.
Bazuar në sa më sipër, pas zbardhjes së vendimit të arsyetuar nr. 55, datë 11.11.2024, Kolegji do t’ju vendos në dispozicion një kopje të vendimit të anonimizuar.
Lidhur me subjektin e rivlerësimit ***, ju bëjmë me dije se Kolegji i Posaçëm i Apelimit, ka shpallur vendimin nr. 87, datë 25.11.2025.
Sa i përket magjistrates ***, ju bëjmë me dije se nuk është subjekt rivlerësimi, bazuar në ligjin nr. 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”, pasi rezulton se magjistratja është emëruar në detyrë pas hyrjes në fuqi të ndryshimeve kushtetuese, Aneksit të Kushtetutës dhe ligjit nr. 84/2016.

